ການສູ້ລົບ ດຳເນີນຕໍ່ໄປ ໃກ້ກັບຊາຍແດນ ຊີເຣຍ ຕິດກັບເທີກີ
ພວກອົບພະຍົບ ຈຳນວນຫລາຍເຖິງ 160 ພັນຄົນ ຫຼືຫລາຍກວ່ານັ້ນ ໄດ້ຫລົບໜີການສູ້ລົບ ຂ້າມຊາຍແດນ ເຂົ້າໄປໃນເທີກີ.
ມີຄວັນໄຟກຸ້ມຂຶ້ນ ເໜືອເມືອງຍຸດທະສາດຊາຍແດນ Kobani ຂອງຊີເຣຍ ໃນວັນອາທິດມື້ນີ້ ໃນຂະນະການສູ້ລົບກັນດຳເນີນ ໄປຢ່າງດຸເດືອດ ລະຫວ່າງພວກຫົວຮຸນແຮງກຸ່ມລັດອິສລາມ ແລະກຳລັງຊາວເຄີດ ທີ່ໄດ້ຮັບການໜຸນຫຼັງຈາກການໂຈມຕີ ທາງອາກາດ ພາຍໃຕ້ການນຳພາຂອງສະຫະລັດ ການສູ້ລົບກັນໃນມື້ນີ້ແມ່ນຕິດຕາມມາ ຫຼັງຈາກບັນດາເຈົ້າໜ້າ ທີ່ຊາວ ເຄີດ ກ່າວວ່າ ກຳລັງຂອງກຸ່ມ IS ລະດົມຍິງປືນໃຫຍ່ໃສ່ ເມືອງ Kobani ມາຈາກ 3 ດ້ານໃນວັນເສົາວານນີ້ ການໂຈມຕີດັ່ງກ່າວເປັນຄວາມພະຍາຍາມຄັ້ງຫຼ້າສຸດຂອງພວກ ຫົວຮຸນແຮງເພື່ອຢາກຍຶດເອົາເມືອງ Kobani ມີການກະປະມານກັນວ່າ ມີປະຊາຊົນຈຳນວນ 160 ພັນຄົນ ຫຼືຫຼາຍກວ່ານັ້ນ ໄດ້ຂ້າມຊາຍ ແດນເຂົ້າໄປໃນເທີກີ ເພື່ອຫລົບໜີຈາການສູ້ລົບກັນໃນເຂດອ້ອມແອ້ມເມືອງ Kobani ຊຶ່ງ ກ່າວກັນວ່າ ບັດນີ້ ເປັນວິກິດການທີ່ບົດບັງສົງຄາມກາງເມືອງທີ່ກວ້າງໃຫຍ່ກ່ວາຂອງຊີເຣຍ ນັ້ນ ເມືອງ Kobani ແລະບັນດາຂົງເຂດອ້ອມແອ້ມ ໄດ້ຖືກພວກນັກຕໍ່ສູ້ລັດອິສລາມ ໂຈມຕີ ມາຕັ້ງແຕ່ກາງເດືອນກັນຍາ ໃນຄວາມພະຍາຍາມເພື່ອ ໄຂເສ້ນທາງເຊື່ອມຕໍ່ກັນໂດຍກົງ ລະຫວ່າງທີ່ໝັ້ນແຫ່ງຕ່າງໆຂອງພວກເຂົາໃນແຂວງ Aleppo ຂອງຊີເຣຍ ກັບທີ່ໝັ້ນຂອງພວກເຂົາ ຢູ່ເມືອງ Raqqa ທາງທິດຕາເວັນອອກນັ້ນ ກຸ່ມລັດອິສລາມໄດ້ຍຶດເອົາຫລາຍ ສິບໝູ່ບ້ານຂອງຊາວເຄີດ ທີ່ຢູ່ໃກ້ໆນັ້ນ ໃນການເຄື່ອນໄຫວອີກດ້ານນຶ່ງ ຮອງປະທານາທິບໍດີສະຫະລັດ ທ່ານ Joe Biden ໄດ້ຂໍ ຂະມາໂທດ ຕໍ່ປະທານາທິບໍດີ Recep Tayyip Erdoyan ທີ່ທ່ານໄດ້ກ່າວຄຳເຫັນອອກ ມາ ທີ່ສະເໜີແນະວ່າ ເທີກີໄດ້ອະນຸຍາດໃຫ້ພວກນັກຕໍ່ສູ້ກຸ່ມລັດອິສລາມ ຜ່ານຊາຍແດນ ຂອງຕົນເຂົ້າໄປໃນຊີເຣຍ ແລະຊ່ອຍປະກອບອາວຸດພວກກຸ່ມຫົວຮຸນແຮງຕ່າງໆນັ້ນ